title: Decizia Consiliului din 22 octombrie 1990 privind încheierea unui Protocol de reînnoire a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc

text:
               03/Volumul 09

               RO

               Jurnalul Ofícial al Uniunii Europene

               67

         31990D0637

               L 347/23

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 octombrie 1990
   privind încheierea unui Protocol de reînnoire a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc
   (90/637/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât încheierea unui Protocol de reînnoire a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc (1) prezintă interes pentru ambele părți;
   întrucât protocolul menționat anterior ar trebui aprobat,
   DECIDE:
   Articolul 1
   Protocolul de reînnoire a Acordului de cooperare dintre Comunitatea Economică Europeană și Regatul Thailandei referitor la producția, comercializarea și schimburile comerciale cu manioc se aprobă în numele Comunității.
   Textul protocolului se anexează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prevăzut la articolul 1 cu scopul de a angaja Comunitatea.

      Adoptată la Luxemburg, 22 octombrie 1990.

            Pentru Consiliu

            Președintele

         G. DE MICHELIS

      (1)  JO L 219, 28.7.1982, p. 53.


title: Decizia Consiliului din 28 noiembrie 2006 de modificare a Deciziei 1999/70/CE privind auditorii externi ai băncilor centrale naționale, cu privire la auditorul extern al Banka Slovenije

text:
Anunţ juridic important

|

32006D0852

Jurnalul Oficial L 331 , 29/11/2006 p. 0019 - 0020 Jurnalul Oficial L 200 , 01/08/2007 p. 0215 - 0216

		Decizia Consiliuluidin 28 noiembrie 2006de modificare a Deciziei 1999/70/CE privind auditorii externi ai băncilor centrale naționale, cu privire la auditorul extern al Banka Slovenije(2006/852/CE)CONSILIUL UNIUNII EUROPENE,având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene, în special articolul 27.1,având în vedere Recomandarea BCE/2006/14 a Băncii Centrale Europene din 9 octombrie 2006 adresată Consiliului Uniunii Europene privind auditorii externi ai Banka Slovenije [1],întrucât:(1) Conturile Băncii Centrale Europene (BCE) și ale băncilor centrale naționale ale Eurosistemului trebuie să fie auditate de auditori externi independenți recomandați de Consiliul guvernatorilor al BCE și aprobați de Consiliul Uniunii Europene.(2) În temeiul articolului 1 din Decizia 2006/495/CE a Consiliului din 11 iulie 2006, în conformitate cu articolul 122 alineatul (2) din Tratat, privind adoptarea de către Slovenia a monedei unice la 1 ianuarie 2007 [2], Slovenia îndeplinește în prezent condițiile necesare pentru adoptarea monedei euro, iar derogarea acordată Sloveniei menționată la articolul 4 din Actul de aderare din 2003 [3] ar trebui să fie abrogată de la 1 ianuarie 2007.(3) Ca urmare a abrogării derogării acordate Sloveniei, Consiliul guvernatorilor al BCE recomandă Consiliului să aprobe desemnarea Deloitte & Touche revizija d.o.o. în calitate de auditor extern al Banka Slovenije pentru exercițiile financiare 2007 și 2008, începând cu exercițiul financiar 2007.(4) Recomandarea Consiliului guvernatorilor al BCE ar trebui urmată, iar Decizia 1999/70/CE [4] ar trebui să fie modificată în consecință,DECIDE:Articolul 1La articolul 1 din Decizia 1999/70/CE se adaugă următorul alineat:"(13) Deloitte & Touche revizija d.o.o. este autorizat prin prezenta în calitate de auditor extern la Banka Slovenije pentru exercițiile financiare 2007 și 2008."Articolul 2Prezenta decizie se notifică BCE.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 28 noiembrie 2006.Pentru ConsiliuPreședinteleE. Heinäluoma[1] JO C 257, 25.10.2006, p. 19.[2] JO L 195, 15.7.2006, p. 25.[3] JO L 236, 23.9.2003, p. 33.[4] JO L 22, 29.1.1999, p. 69. Decizie astfel cum a fost modificată ultima dată prin Decizia 2006/476/CE (JO L 188, 1.7.2006, p. 7).--------------------------------------------------


title: 2011/313/UE: Decizia Comisiei din 26 mai 2011 de ajustare a coeficienților corectori aplicabili de la 1 februarie 2010 , 1 martie 2010 , 1 aprilie 2010 , 1 mai 2010 și 1 iunie 2010 remunerațiilor funcționarilor, agenților temporari și agenților contractuali ai Uniunii Europene repartizați în țări terțe

text:
               27.5.2011

               RO

               Jurnalul Oficial al Uniunii Europene

               L 140/56

         DECIZIA COMISIEI
   din 26 mai 2011
   de ajustare a coeficienților corectori aplicabili de la 1 februarie 2010, 1 martie 2010, 1 aprilie 2010, 1 mai 2010 și 1 iunie 2010 remunerațiilor funcționarilor, agenților temporari și agenților contractuali ai Uniunii Europene repartizați în țări terțe
   (2011/313/UE)
   COMISIA EUROPEANĂ,
   având în vedere Tratatul privind funcționarea Uniunii Europene, în special articolul 336,
   având în vedere Statutul funcționarilor Comunităților Europene și Regimul aplicabil celorlalți agenți ai Comunităților Europene, prevăzute de Regulamentul (CEE, Euratom, CECO) nr. 259/68 (1) al Consiliului, în special articolul 13 paragraful al doilea din anexa X la acesta,
   întrucât:

               (1)

               Prin Regulamentul (UE) nr. 768/2010 (2) al Consiliului au fost stabiliți, în aplicarea articolului 13 primul paragraf din anexa X la statut, coeficienții corectori aplicabili, începând cu 1 iulie 2009, remunerațiilor plătite, în moneda țării de repartiție, funcționarilor, agenților temporari și agenților contractuali ai Uniunii Europene repartizați în țări terțe.

               (2)

               Este necesară ajustarea, în conformitate cu articolul 13 paragraful al doilea din anexa X la statut, începând cu 1 februarie 2010, 1 martie 2010, 1 aprilie 2010, 1 mai 2010 și 1 iunie 2010, a anumitor coeficienți corectori, deoarece, conform datelor statistice de care dispune Comisia, variația costului vieții, calculată pe baza coeficientului corector și a cursului de schimb corespunzător, s-a dovedit, în cazul anumitor țări terțe, mai mare de 5 % (de la ultima stabilire sau de la adaptarea precedentă a acestora prin Decizia 2010/790/UE a Comisiei (3)),

         ADOPTĂ PREZENTA DECIZIE:
   Articolul 1
   Coeficienții corectori aplicabili remunerațiilor funcționarilor, agenților temporari și agenților contractuali ai Uniunii Europene repartizați în țări terțe, care se plătesc în moneda țării de repartiție, sunt ajustați în cazul anumitor țări, menționate în anexa la prezenta decizie. Aceasta conține cinci tabele lunare care indică țările vizate și datele de aplicare a ajustării pentru fiecare dintre acestea (1 februarie 2010, 1 martie 2010, 1 aprilie 2010, 1 mai 2010 și 1 iunie 2010).
   Cursurile de schimb utilizate pentru calcularea acestor remunerații sunt stabilite în conformitate cu normele de aplicare a Regulamentului financiar și corespund diferitelor date menționate la primul paragraf.
   Articolul 2
   Prezenta decizie intră în vigoare în prima zi din luna următoare publicării în Jurnalul Oficial al Uniunii Europene.

      Adoptată la Bruxelles, 26 mai 2011.

            Pentru Comisie, pentru președinte

         Catherine ASHTON

            Vicepreședinte

      (1)  JO L 56, 4.3.1968, p. 1.

      (2)  JO L 228, 31.8.2010, p. 1.

      (3)  JO L 336, 21.12.2010, p. 50.

      ANEXĂ

         FEBRUARIE 2010

                  Locul de repartiție

                  Parități economice
                  februarie 2010

                  Curs de schimb
                  februarie 2010 (1)

                  Coeficienți corectori
                  februarie 2010 (2)

                  Armenia

                  368,8

                  534,71

                  69,0

                  Barbados

                  2,937

                  2,7998

                  104,9

                  Croația

                  5,989

                  7,321

                  81,8

                  Egipt (3)

                  3,825

                  7,68385

                  49,8

                  Eritreea (4)

                  14,6

                  21,6393

                  67,5

                  Ghana (5)

                  1,155

                  2,002

                  57,7

                  Haiti

                  55,97

                  59,3743

                  94,3

                  Laos (6)

                  9 400

                  12 001,5

                  78,3

                  Madagascar (7)

                  2 319

                  2 920,63

                  79,4

                  Norvegia

                  10,69

                  8,179

                  130,7

                  Sierra Leone (4)

                  4 557

                  5 524,5

                  82,5

                  Sudan (Khartoum) (5)

                  2,314

                  3,31285

                  69,8

                  Thailanda (6)

                  30,08

                  46,316

                  64,9

                  Trinidad-Tobago

                  6,966

                  8,8894

                  78,4

                  Yemen

                  201,3

                  297,283

                  67,7

         MARTIE 2010

                  Locul de repartiție

                  Parități economice
                  martie 2010

                  Curs de schimb
                  martie 2010 (8)

                  Coeficienți corectori
                  martie 2010 (9)

                  Angola

                  133,3

                  122,909

                  108,5

                  Guineea (Conakry)

                  4 699

                  6 677

                  70,4

                  Fiji

                  1,668

                  2,65851

                  62,7

                  Kazahstan (Astana)

                  171,5

                  201,56

                  85,1

                  Madagascar (10)

                  2 167

                  2 932,3

                  73,9

                  Malawi

                  168,2

                  205,737

                  81,8

                  Mozambic

                  29,06

                  40,925

                  71,0

                  Noua Zeelandă

                  1,777

                  1,9539

                  90,9

                  Suriname (11)

                  2,019

                  3,87

                  52,2

                  Venezuela (12)

                  3,596

                  5,79305

                  62,1

                  Zambia (11)

                  4 436

                  6 409,68

                  69,2

         APRILIE 2010

                  Locul de repartiție

                  Parități economice
                  aprilie 2010

                  Curs de schimb
                  aprilie 2010 (13)

                  Coeficienți corectori
                  aprilie 2010 (14)

                  Arabia Saudită

                  3,892

                  5,1109

                  76,2

                  Belarus

                  2 574

                  4 003,28

                  64,3

                  Cuba

                  1,033 USD

                  1,3482 USD

                  76,6

                  Egipt (15)

                  4,02

                  7,4149

                  54,2

                  Eritreea (16)

                  15,78

                  20,6343

                  76,5

                  Gambia

                  27,06

                  35,75

                  75,7

                  Georgia

                  1,78

                  2,3181

                  76,8

                  Kârgâzstan

                  46,22

                  60,5611

                  76,3

                  Moldova

                  10,04

                  16,6048

                  60,5

                  Noua Caledonie

                  134,3

                  119,332

                  112,5

                  Pakistan

                  52,55

                  112,284

                  46,8

                  Paraguay

                  4 086

                  6 269,56

                  65,2

                  Sierra Leone (16)

                  4 893

                  5 192,25

                  94,2

                  Timorul de Est

                  1,147 USD

                  1,3482 USD

                  85,1

         MAI 2010

                  Locul de repartiție

                  Parități economice
                  mai 2010

                  Curs de schimb
                  mai 2010 (17)

                  Coeficienți corectori
                  mai 2010 (18)

                  Coreea de Sud

                  1 574

                  1 477,79

                  106,5

                  Ghana (19)

                  1,232

                  1,89235

                  65,1

                  Guatemala

                  7,732

                  10,5915

                  73,0

                  Indonezia (Djakarta)

                  8 940

                  11 948,3

                  74,8

                  Jamaica

                  109,8

                  117,328

                  93,6

                  Filipine

                  44,72

                  59,186

                  75,6

                  Sudan (Khartoum) (19)

                  2,481

                  3,13891

                  79,0

                  Turcia

                  1,923

                  1,9673

                  97,7

                  Venezuela (20)

                  3,939

                  5,69299

                  69,2

         IUNIE 2010

                  Locul de repartiție

                  Parități economice
                  iunie 2010

                  Curs de schimb
                  iunie 2010 (21)

                  Coeficienți corectori
                  iunie 2010 (22)

                  Congo (Brazaville)

                  762,4

                  655,957

                  116,2

                  Eritreea (23)

                  17,17

                  18,8793

                  90,9

                  Laos (24)

                  8 881

                  10 190,5

                  87,1

                  Mali

                  636,9

                  655,957

                  97,1

                  Sierra Leone (23)

                  5 227

                  4 850,16

                  107,8

                  Suriname (25)

                  2,132

                  3,63

                  58,7

                  Thailanda (24)

                  31,89

                  40,328

                  79,1

                  Zambia (25)

                  4 830

                  6 261,24

                  77,1

         (1)  1 EURO =
            x
          unități din moneda națională.

         (2)  Bruxelles = 100.

         (3)  Coeficientul acestui loc de repartiție este ajustat de două ori: pentru lunile februarie și aprilie 2010.

         (4)  Coeficientul acestui loc de repartiție este ajustat de trei ori: pentru lunile februarie, aprilie și iunie 2010.

         (5)  Coeficientul acestui loc de repartiție este ajustat de două ori: pentru lunile februarie și mai 2010.

         (6)  Coeficientul acestui loc de repartiție este ajustat de două ori: pentru lunile martie și iunie 2010.

         (7)  Coeficientul acestui loc de repartiție este ajustat de două ori: pentru lunile februarie și martie 2010.

         (8)  1 EURO =
            x
          unități din moneda națională.

         (9)  Bruxelles = 100.

         (10)  Coeficientul acestui loc de repartiție este ajustat de două ori: pentru lunile februarie și martie 2010.

         (11)  Coeficientul acestui loc de repartiție este ajustat de două ori: pentru lunile martie și iunie 2010.

         (12)  Coeficientul acestui loc de repartiție este ajustat de două ori: pentru lunile martie și mai 2010.

         (13)  1 EURO =
            x
          unități din moneda națională, exceptând USD pentru: Cuba, El Salvador, Ecuator, Liberia, Panama, Republica Democratică Congo, Timorul de Est.

         (14)  Bruxelles = 100.

         (15)  Coeficientul acestui loc de repartiție este ajustat de două ori: pentru lunile februarie și aprilie 2010.

         (16)  Coeficientul acestui loc de repartiție este ajustat de trei ori: pentru lunile februarie, aprilie și iunie 2010.

         (17)  1 EURO =
            x
          unități din moneda națională.

         (18)  Bruxelles = 100.

         (19)  Coeficientul acestui loc de repartiție este ajustat de două ori: pentru lunile februarie și mai 2010.

         (20)  Coeficientul acestui loc de repartiție este ajustat de două ori: pentru lunile martie și mai 2010.

         (21)  1 EURO =
            x
          unități din moneda națională.

         (22)  Bruxelles = 100.

         (23)  Coeficientul acestui loc de repartiție este ajustat de trei ori: pentru lunile februarie, aprilie și iunie 2010.

         (24)  Coeficientul acestui loc de repartiție este ajustat de două ori: pentru lunile februarie și iunie 2010.

         (25)  Coeficientul acestui loc de repartiție este ajustat de două ori: pentru lunile martie și iunie 2010.


title: 2009/678/CE: Decizia Parlamentului European din 23 aprilie 2009 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2007

text:
               26.9.2009

               RO

               Jurnalul Oficial al Uniunii Europene

               L 255/194

      DECIZIA PARLAMENTULUI EUROPEAN

   din 23 aprilie 2009
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2007
   (2009/678/CE)
   PARLAMENTUL EUROPEAN,

               —

               având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007 (1),

               —

               având în vedere raportul Curții de Conturi privind conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2007, însoțit de răspunsurile fundației (2),

               —

               având în vedere Recomandarea Consiliului din 10 februarie 2009 (5588/2009 – C6-0060/2009),

               —

               având în vedere Tratatul CE, în special articolul 276,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3), în special articolul 185,

               —

               având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (4), în special articolul 16,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (5), în special articolul 94,

               —

               având în vedere articolul 71 și anexa V la Regulamentul său de procedură,

               —

               având în vedere raportul Comisiei pentru control bugetar (A6-0173/2009),

               1.

               ia act de conturile anuale finale ale Fundației Europene pentru Îmbunătățirea Condițiilor de Viață și de Muncă, astfel cum sunt anexate la raportul Curții de Conturi;

               2.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2007;

               3.

               încredințează Președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul General

         Klaus WELLE

      (1)  JO C 278, 31.10.2008, p. 60.

      (2)  JO C 311, 5.12.2008, p. 156.

      (3)  JO L 248, 16.9.2002, p. 1.

      (4)  JO L 139, 30.5.1975, p. 1.

      (5)  JO L 357, 31.12.2002, p. 72.


title: Decizia Comisiei din 21 aprilie 2016 de notificare a unei țări terțe cu privire la posibilitatea de a fi identificată ca țară terță necooperantă în ceea ce privește combaterea pescuitului ilegal, nedeclarat și nereglementat

text:
               23.4.2016

               RO

               Jurnalul Oficial al Uniunii Europene

               C 144/9

         DECIZIA COMISIEI
   din 21 aprilie 2016
   de notificare a unei țări terțe cu privire la posibilitatea de a fi identificată ca țară terță necooperantă în ceea ce privește combaterea pescuitului ilegal, nedeclarat și nereglementat
   (2016/C 144/06)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1005/2008 al Consiliului de instituire a unui sistem comunitar pentru prevenirea, descurajarea și eliminarea pescuitului ilegal, nedeclarat și nereglementat, de modificare a Regulamentelor (CEE) nr. 2847/93, (CE) nr. 1936/2001 și (CE) nr. 601/2004 și de abrogare a Regulamentelor (CE) nr. 1093/94 și (CE) nr. 1447/1999 (1), în special articolul 32,
   întrucât:
   1.   INTRODUCERE

               (1)

               Regulamentul (CE) nr. 1005/2008 (denumit în continuare „Regulamentul INN”) instituie un sistem al Uniunii pentru prevenirea, descurajarea și eliminarea pescuitului ilegal, nedeclarat și nereglementat (INN).

               (2)

               Capitolul VI din Regulamentul INN prevede procedura pentru identificarea țărilor terțe necooperante, demersurile cu privire la astfel de țări, stabilirea unei liste a acestor țări, eliminarea de pe această listă, publicarea listei și eventualele măsuri de urgență.

               (3)

               În conformitate cu articolul 32 din Regulamentul INN, Comisia trebuie să trimită o notificare țărilor terțe cu privire la posibilitatea de a fi identificate ca țări terțe necooperante. Această notificare este de natură preliminară. Notificarea trebuie să se bazeze pe criteriile prevăzute la articolul 31 din Regulamentul INN. De asemenea, Comisia trebuie să întreprindă toate demersurile prevăzute la articolul 32 din regulamentul menționat în ceea ce privește țările terțe notificate. În special, Comisia trebuie să includă în notificare informații privind faptele și motivele esențiale care stau la baza respectivei identificări și să ofere țărilor în cauză posibilitatea de a răspunde și de a furniza elemente de probă care să infirme identificarea sau, după caz, un plan de acțiune destinat să amelioreze situația și măsurile adoptate pentru a o remedia. Comisia trebuie să acorde țărilor terțe notificate o perioadă de timp corespunzătoare pentru a răspunde la notificare și un termen rezonabil pentru a remedia situația.

               (4)

               În conformitate cu articolul 31 din Regulamentul INN, Comisia trebuie să identifice țările terțe pe care le consideră necooperante în ceea ce privește combaterea pescuitului INN. O țară terță trebuie să fie identificată ca necooperantă în cazul în care nu se achită de obligațiile care îi revin în temeiul dreptului internațional în calitatea sa de stat de pavilion, portuar, de coastă sau de piață și care presupun luarea de măsuri de prevenire, descurajare și eliminare a pescuitului INN.

               (5)

               Identificarea țărilor terțe necooperante trebuie să se bazeze pe revizuirea tuturor informațiilor prevăzute la articolul 31 alineatul (2) din Regulamentul INN.

               (6)

               În conformitate cu articolul 33 din Regulamentul INN, Consiliul trebuie să stabilească o listă a țărilor terțe necooperante. Măsurile prevăzute, printre altele, la articolul 38 din Regulamentul INN se aplică țărilor respective.

               (7)

               În temeiul articolului 20 alineatul (1) din Regulamentul INN, acceptarea certificatelor de captură validate prezentate de țări terțe de pavilion face obiectul unei notificări adresate Comisiei cu privire la mecanismele pentru punerea în aplicare, controlul și asigurarea respectării legilor, a reglementărilor și a măsurilor de conservare și gestionare pe care trebuie să le respecte navele de pescuit ale respectivelor țări terțe.

               (8)

               În conformitate cu articolul 20 alineatul (4) din Regulamentul INN, Comisia trebuie să coopereze pe plan administrativ cu țări terțe în domeniile legate de punerea în aplicare a regulamentului menționat anterior.

         2.   PROCEDURA CU PRIVIRE LA REPUBLICA SIERRA LEONE

               (9)

               Republica Sierra Leone (denumită în continuare „Sierra Leone”) nu a prezentat Comisiei notificarea sa în calitate de stat de pavilion în conformitate cu articolul 20 din Regulamentul INN.

               (10)

               În perioada 2014-2016, Comisia a desfășurat o cooperare administrativă cu autoritățile din Sierra Leone. Această cooperare a vizat aspecte legate de implementare, control și asigurarea respectării legilor, a reglementărilor și a măsurilor de conservare și gestionare de către Sierra Leone. Ea a implicat totodată un schimb de observații scrise și orale, precum și o vizită la fața locului. Comisia a obținut și a verificat toate informațiile considerate necesare privind măsurile luate de Sierra Leone pentru implementarea, controlul și asigurarea respectării legilor, a reglementărilor și a măsurilor de conservare și gestionare care trebuie îndeplinite de către navele de pescuit, precum și măsurile luate de această țară în vederea îndeplinirii obligațiilor în lupta împotriva pescuitului INN.

               (11)

               Sierra Leone este membră a Comisiei Internaționale pentru Conservarea Tonului din Oceanul Atlantic (ICCAT) și a Comisiei Tonului din Oceanul Indian (IOTC). Sierra Leone a ratificat Convenția Națiunilor Unite asupra dreptului mării din 1982 (UNCLOS).

               (12)

               Pentru a evalua dacă Sierra Leone respectă obligațiile internaționale care îi revin în calitate de stat de pavilion, portuar, de coastă sau de piață, obligații prevăzute în acordurile internaționale menționate în considerentul 11 și stabilite de organizațiile regionale de gestionare a pescuitului (ORGP) relevante, Comisia a solicitat, a cules și a analizat toate informațiile necesare.

         3.   POSIBILITATEA CA REPUBLICA SIERRA LEONE SĂ FIE IDENTIFICATĂ CA ȚARĂ TERȚĂ NECOOPERANTĂ

               (13)

               În conformitate cu articolul 31 alineatul (3) din Regulamentul INN, Comisia a analizat obligațiile Republicii Sierra Leone în calitate de stat de pavilion, portuar, de coastă sau de piață. În scopul respectivei revizuiri, Comisia a ținut seama de criteriile enumerate la articolul 31 alineatele (4)-(7) din Regulamentul INN și de legislația internațională în vigoare.

         3.1   Recurența activităților de pescuit INN și a fluxurilor comerciale INN [articolul 31 alineatul (4) din Regulamentul INN]

               (14)

               Decretul privind gestionarea și dezvoltarea pescuitului din 1994 și Regulamentele privind pescuitul din 1995 reglementează numai activitățile desfășurate de nave de pescuit aflate sub pavilionul statului Sierra Leone în ape care intră sub jurisdicția acestei țări.

               (15)

               Pe baza informațiilor puse la dispoziția publicului, precum și a informațiilor colectate de Comisie, aceasta din urmă a stabilit că există dovezi potrivit cărora o serie de nave aflate anterior sub pavilionul statului Sierra Leone au fost implicate în activități de pescuit INN. Aceste nave figurează pe listele de nave de pescuit INN ale ORGP (2) ca nave care au arborat pavilionul statului Sierra Leone după includerea lor pe aceste liste (3). Este vorba despre navele BAROON, GORILERO, KUNLUN, VIKING și YONGDING.

               (16)

               Există indicii clare conform cărora autoritatea responsabilă cu înregistrarea navelor nu informează în mod sistematic autoritățile cu privire la înregistrarea de noi nave de pescuit sau nu solicită controale ale antecedentelor acestor nave de pescuit. De asemenea, se pare că entitatea responsabilă cu registrul internațional al navelor nu se consultă cu autoritățile naționale înainte de a înregistra o navă de pescuit care urmează să își desfășoare activitatea în afara zonei economice exclusive (ZEE) a statului Sierra Leone. Prin urmare, lista navelor de pescuit care arborează pavilionul statului Sierra Leone ar putea fi considerată ca nefiind consolidată: conform datelor existente, autoritatea responsabilă cu activitățile de pescuit nu dispune de nicio informație cu privire la navele de pescuit din Sierra Leone care operează în afara ZEE a acestei țări, în timp ce autoritatea responsabilă cu înregistrarea navelor deține doar informații parțiale privind situația registrului flotei de pescuit din Sierra Leone. Se poate considera că aparenta lipsă de cooperare dintre entitatea responsabilă cu registrul internațional al navelor și autoritățile naționale diminuează capacitatea Republicii Sierra Leone de a monitoriza dimensiunea și activitățile flotei sale, fapt care poate permite operatorilor ilegali să utilizeze pavilionul statului Sierra Leone fără a fi detectați.

               (17)

               Comisia a stabilit că există până la 50 de nave de pescuit care arborează pavilionul Sierra Leone și care operează în afara ZEE a acestei țări fără autorizație din partea autorităților competente din Sierra Leone. Această situație pare să reprezinte o încălcare a Deciziei Cabinetului din 2010 prin care se suspenda înregistrarea navelor de pescuit prin intermediul registrului internațional. În plus, autoritățile din Sierra Leone au recunoscut că aceste nave aflate sub pavilionul său și care operează în afara ZEE nu sunt monitorizate, controlate sau supravegheate de către autoritatea pentru pescuit. Ele nu raportează poziția lor geografică centrului de monitorizare a pescuitului din Sierra Leone, nici nu transmit autorităților naționale din domeniul pescuitului informații cu privire la capturi, debarcări sau transbordări.

               (18)

               Comisia a examinat măsurile luate de Sierra Leone în ceea ce privește accesul produselor pescărești provenite din activitățile de pescuit INN pe piața sa. Navele din Sierra Leone care operează în afara ZEE a acestei țări nu fac obiectul niciunei forme de control din partea autorităților din Sierra Leone. Aceste nave nu raportează, nici nu transmit autorităților din Sierra Leone informații legate de activitățile, de debarcările și de transbordările lor. Prin urmare, este puțin probabil să se garanteze trasabilitatea peștelui sau a produselor pescărești provenite de la aceste nave.

               (19)

               Situația din Sierra Leone descrisă în considerentele 15-18 nu răspunde cerințelor formulate la articolul 94 alineatele (1) și (2) din UNCLOS, care prevede că fiecare stat trebuie să își exercite în mod eficace jurisdicția și controlul asupra navelor care arborează pavilionul său. De asemenea, ea contravine cerințelor de la punctul 24 al Planului internațional de acțiune pentru prevenirea, descurajarea și eliminarea pescuitului ilegal, nedeclarat și nereglementat (IPOA INN) al Organizației Națiunilor Unite pentru Alimentație și Agricultură (FAO), care prevede obligația de a efectua controale cuprinzătoare și eficace ale activităților de pescuit, precum și de la punctul 35 din IPOA INN, care prevede că un stat de pavilion trebuie să se asigure, înainte de a înregistra o navă, că poate să își exercite responsabilitatea de a garanta că nava respectivă nu se angajează în activități de pescuit INN. Situația din Sierra Leone contravine și cerințelor de la punctul 36 din IPOA INN, care prevede că statele de pavilion trebuie să evite includerea sub pavilionul lor a navelor cu antecedente de nerespectare a regulilor, precum și cerințelor de la punctul 42 din IPOA INN, care prevede că fiecare stat trebuie să țină un registru al navelor care să includă denumirea și datele de identificare ale navelor care îi arborează pavilionul. Sierra Leone nu a respectat nici dispozițiile de la punctul 71 din IPOA INN, care îndeamnă statele membre să ia măsuri pentru a îmbunătăți transparența propriilor piețe în scopul de a asigura trasabilitatea peștelui sau a produselor pescărești. De asemenea, această țară nu s-a conformat articolului 11 din Codul de conduită al FAO pentru un pescuit responsabil (Codul de conduită al FAO), care stabilește bune practici privind activitățile post-capturare și comerțul internațional responsabil.

               (20)

               Având în vedere situația explicată în prezenta secțiune a deciziei și pe baza tuturor elementelor concrete colectate de Comisie, precum și toate declarațiile făcute de Sierra Leone, s-a putut stabili, în conformitate cu articolul 31 alineatul (3) și cu articolul 31 alineatul (4) literele (a) și (b) din Regulamentul INN, că există indicii clare conform cărora Sierra Leone nu s-a achitat de obligațiile care îi revin în baza legislației internaționale în calitate de stat de pavilion, portuar, de coastă sau de piață în ceea ce privește navele implicate în pescuitul INN și pescuitul INN desfășurat sau sprijinit de nave care arborează pavilionul său sau de resortisanți ai săi și nu a luat suficiente măsuri pentru a preveni accesul pe piața sa al produselor pescărești provenite din pescuitul INN.

         3.2   Nerespectarea obligațiilor legate de cooperare și de asigurarea respectării normelor [articolul 31 alineatul (5) din Regulamentul INN]

               (21)

               Cu toate că autoritățile din domeniul pescuitului din Sierra Leone au fost, în general, cooperante în relația cu Comisia, au răspuns la solicitările de informații și au oferit feedback, capacitatea lor de răspuns la anumite solicitări a fost limitată din cauza situației registrului internațional și a lipsei de cooperare dintre entitatea responsabilă cu registrul internațional al navelor și autoritățile naționale, așa cum reiese din secțiunea 3.1.

               (22)

               Sierra Leone este un stat de coastă important din Africa de Vest, cu zone de pescuit bogate, care atrag nave din țări terțe. În noiembrie 2015, 155 de nave aflate sub pavilion străin au fost autorizate să pescuiască în apele statului Sierra Leone. Toate navele, cu excepția tonierelor, au un observator la bord. Nu toate navele au la bord un sistem de monitorizare prin satelit a navelor de pescuit (VMS). În absența unui sistem adecvat de observatori la nivelul tuturor componentelor flotei și a dispozitivelor VMS la bordul tuturor navelor de pescuit industrial, Sierra Leone nu poate să garanteze că nu există nave implicate în activități de pescuit INN. Se poate considera că numărul licențelor atribuite nu este în concordanță nici cu capacitatea de control, nici cu resursele disponibile.

               (23)

               Sierra Leone este, de asemenea, un stat de pavilion important, care operează un registru internațional și atrage nave din țări terțe care nu au o legătură directă cu această țară. După cum se explică în considerentul 17, aceste nave operează în afara ZEE din Sierra Leone, în marea liberă și în apele țărilor terțe. Comisia a stabilit că, deși Sierra Leone cooperează cu țările din subregiune în cadrul Comisiei subregionale pentru pescuit (SRFC), această țară nu pare să coopereze cu țări terțe din afara regiunii în care operează navele de pescuit din Sierra Leone. Această lipsă de cooperare ar putea fi pusă pe seama faptului că autoritățile din Sierra Leone par să dețină puține informații sau chiar nicio informație cu privire la navele care arborează pavilionul statului Sierra Leone și care operează în afara ZEE naționale.

               (24)

               Cadrul juridic național privind pescuitul (4) nu mai este de actualitate și trebuie revizuit pentru a se garanta coerența dintre legislația națională și normele internaționale și regionale. Definiția activităților de pescuit include căutarea, capturarea, prinderea și recoltarea peștelui, precum și orice activitate de susținere sau pregătire a acestor activități, inclusiv prin utilizarea de aeronave. Definiția navelor de pescuit include navele care desfășoară activități legate de pescuit. Activitățile legate de pescuit includ transbordarea, depozitarea, prelucrarea, transportul și realimentarea și aprovizionarea navelor de pescuit. Textele legislative respective nu definesc însă în mod precis activitățile de pescuit INN sau încălcările grave, definite în legislația internațională, și nu prevăd în mod clar măsuri coercitive și sancțiuni pentru activitățile desfășurate de navele din Sierra Leone în afara jurisdicției acestei țări sau de resortisanții care sprijină sau sunt implicați în activități de pescuit INN. Există indicii clare potrivit cărora sistemul de sancțiuni din Sierra Leone nu este disuasiv, nici proporțional, așa cum ar trebui să fie dacă s-ar respecta obligațiile internaționale. Valoarea amenzilor nu este proporțională cu valoarea peștelui capturat în mod ilegal și, ca atare, nu îi privează în mod sistematic pe autorii infracțiunilor de beneficiile obținute în urma activităților ilegale. Valoarea amenzilor nu este proporțională cu pagubele cauzate asupra resurselor piscicole și asupra mediului.

               (25)

               Centrul de operațiuni comune (COC) este responsabil cu implementarea obligațiilor de monitorizare, control și supraveghere a pescuitului (MCS). Datorită finanțării prin proiecte internaționale, COC a fost echipat corespunzător pentru îndeplinirea funcțiilor MCS. Cu toate acestea, din cauza resurselor financiare limitate, capacitatea operațională a COC pare să fie limitată, deoarece bugetul alocat pentru acoperirea costurilor operaționale este inadecvat sau inexistent. Prin urmare, Sierra Leone pare să ducă lipsă de resurse materiale și financiare pentru combaterea pescuitului INN.

               (26)

               Cadrul juridic și măsurile de asigurare a respectării normelor din Sierra Leone nu respectă cerințele de bază formulate la articolele 61, 62 și 117-119 din UNCLOS. Faptele descrise în considerentele 20-24 arată că Sierra Leone nu a reușit să respecte condițiile prevăzute la articolul 94 din UNCLOS, care prevede că un stat de pavilion își asumă jurisdicția, în conformitate cu legislația internă, asupra fiecărei nave care arborează pavilionul său și asupra căpitanului, ofițerilor și echipajului navei respective. Conform datelor disponibile, Sierra Leone nu poate demonstra că a instituit un regim adecvat de sancțiuni pentru a combate pescuitul INN conform recomandărilor de la punctul 21 din IPOA INN. De asemenea, Sierra Leone nu a ținut seama de recomandările de la punctul 24 din IPOA INN, care îndeamnă statele de pavilion să ia măsuri cuprinzătoare și eficiente pentru monitorizarea, controlul și supravegherea pescuitului, la punctul de debarcare și până la destinația finală, inclusiv prin implementarea unui sistem de monitorizare prin satelit a navelor de pescuit (VMS) în conformitate cu normele naționale, regionale și internaționale în vigoare.

               (27)

               Având în vedere situația prezentată în prezenta secțiune a deciziei și pe baza tuturor elementelor concrete colectate de Comisie, precum și a tuturor declarațiilor transmise de Sierra Leone, s-a putut stabili că, în conformitate cu articolul 31 alineatele (3) și (5) din Regulamentul INN, Sierra Leone nu și-a îndeplinit obligațiile care îi revin în temeiul dreptului internațional în ceea ce privește cooperarea și asigurarea respectării legii.

         3.3   Nerespectarea obligațiilor de punere în aplicare a normelor internaționale [articolul 31 alineatul (6) din Regulamentul INN]

               (28)

               Sierra Leone a ratificat UNCLOS în 1994 și este parte contractantă la ICCAT și IOTC.

               (29)

               În perioada 2009-2012, Sierra Leone a fost identificată de ICCAT drept țară care nu respectă cerințele în vigoare. Acest statut a fost retras în 2013, dar situația din 2014 a ridicat semne de întrebare, deoarece ICCAT nu a primit în 2015 nici rapoarte anuale, nici tabele de conformitate. Mai multe probleme repetate legate de conformitate au fost identificate și în cadrul raportul de conformitate al IOTC pentru Sierra Leone, în special nerespectarea generalizată a măsurilor IOTC și incapacitatea de a furniza rapoarte și informații în conformitate cu Rezoluțiile 12/11, 01/06, 10/09, SC04 și S17. Sierra Leone este parte contractantă numai la ICCAT și IOTC, nu și la alte ORGP, și aceasta în pofida structurii și a zonei de operare a flotei de pescuit din Sierra Leone.

               (30)

               Problemele de conformitate ale statului Sierra Leone în raport cu cerințele ICCAT și IOTC demonstrează incapacitatea acestei țări de a-și îndeplini obligațiile care îi revin în calitate de stat de pavilion, stabilite la articolul 94 din UNCLOS și la punctul 24 din IPOA INN.

               (31)

               Sierra Leone nu a ratificat niciunul dintre instrumentele juridice internaționale legate de gestionarea pescuitului, cu excepția UNCLOS. Situația din Sierra Leone în ceea ce privește implementarea instrumentelor internaționale nu este în conformitate cu recomandările de la punctul 11 din IPOA INN, care îndeamnă statele să trateze ca pe o prioritate ratificarea, acceptarea sau aderarea la Acordul Națiunilor Unite pentru punerea în aplicare a dispozițiilor UNCLOS în legătură cu conservarea și gestionarea stocurilor de pești anadromi și a stocurilor de pești mari migratori (UNFSA), precum și Acordul de conformitate al FAO. Totodată, ea contravine punctului 14, unde se prevede că statele trebuie să implementeze în totalitate și într-un mod eficace Codul de conduită și planurile internaționale de acțiune aferente acestuia.

               (32)

               În plus, deoarece în Sierra Leone nu există infrastructură portuară rezervată pescuitului, navele de pescuit debarcă direct pe debarcaderele societăților sau în portul comercial. Sierra Leone nu a ratificat Acordul FAO din 2009 privind măsurile de competența statului portului.

               (33)

               Contrar recomandărilor de la punctele 25-27 din IPOA INN, Sierra Leone nu a elaborat un plan de acțiune național pentru combaterea pescuitului INN.

               (34)

               Mai mult, după cum s-a menționat în considerentul 17, gestionarea registrului internațional al statului Sierra Leone se efectuează de către o societate privată cu sediul în afara țării, iar Sierra Leone nu garantează, potrivit datelor disponibile, că navele care arborează pavilionul său au o legătură reală cu această țară. Acest fapt încalcă articolul 91 din UNCLOS, care prevede că trebuie să existe o legătură reală între statul de pavilion și navele sale.

               (35)

               Având în vedere situația expusă în această secțiune a deciziei și pe baza tuturor elementelor concrete colectate de Comisie, precum și a tuturor declarațiilor făcute de țara în cauză, s-a putut stabili că, în conformitate cu articolul 31 alineatele (3) și (6) din Regulamentul INN, există indicii clare conform cărora Sierra Leone nu a reușit să își îndeplinească obligațiile care îi revin în temeiul dreptului internațional cu privire la normele internaționale, reglementările și măsurile de conservare și gestionare.

         3.4   Constrângeri specifice țărilor în curs de dezvoltare

               (36)

               În conformitate cu indicele de dezvoltare umană al Organizației Națiunilor Unite (IDU al ONU) (5), în 2015 Sierra Leone este considerată o țară cu un grad scăzut de dezvoltare umană, fiind clasată pe locul 181 din 188 de țări.

               (37)

               Deși este posibil să existe constrângeri de capacitate specifice în ceea ce privește monitorizarea, controlul și supravegherea, constrângerile specifice din Sierra Leone derivate din nivelul său de dezvoltare nu pot justifica toate deficiențele identificate în secțiunile anterioare. Este vorba în special de înregistrarea navelor de pescuit în registrul internațional al statului Sierra Leone și de lipsa informațiilor cu privire la aceste nave.

               (38)

               Se pare că deficiențele identificate sunt cauzate în principal de un mediu administrativ inadecvat pentru a asigura îndeplinirea în mod eficient și eficace de către Sierra Leone a obligațiilor sale în calitate de stat de pavilion, portuar de coastă și de piață. Sierra Leone a primit sprijin din partea unor inițiative regionale, care viza consolidarea guvernanței și a combaterii pescuitului INN, inclusiv prin îmbunătățirea sistemelor de gestiune și control. Această finanțare a fost însă sistată în 2015 din cauza preocupărilor legate de guvernanță, iar în absența acestor fonduri COC din Sierra Leone nu poate funcționa în mod eficient.

               (39)

               Având în vedere situația expusă în prezenta secțiune a deciziei și pe baza tuturor elementelor concrete colectate de Comisie, precum și toate declarațiile făcute de țara în cauză, s-a putut stabili, în conformitate cu articolul 31 alineatul (7) din Regulamentul INN, că stadiul de dezvoltare și performanța generală a Republicii Sierra Leone în ceea ce privește gestionarea activităților de pescuit pot fi afectate de nivelul său de dezvoltare. Totuși, având în vedere natura deficiențelor constatate în Sierra Leone, nivelul de dezvoltare al țării nu poate scuza sau justifica în totalitate performanța sa generală ca stat de pavilion, portuar, de coastă sau de piață în ceea ce privește activitățile de pescuit și caracterul insuficient al acțiunilor sale de prevenire, descurajare și eliminare a pescuitului INN.

         4.   CONCLUZIE PRIVIND POSIBILITATEA IDENTIFICĂRII CA ȚARĂ TERȚĂ NECOOPERANTĂ

               (40)

               Având în vedere concluziile la care s-a ajuns cu privire la faptul că Sierra Leone nu și-a îndeplinit sarcinile care îi revin în temeiul dreptului internațional în calitate de stat de pavilion, portuar, de coastă sau de piață și nu a luat măsuri pentru prevenirea, descurajarea și eliminarea pescuitului INN, în conformitate cu articolul 32 din Regulamentul INN, acestei țări ar trebui să i se notifice posibilitatea de a fi identificată de către Comisie ca țară terță necooperantă în ceea ce privește combaterea pescuitului INN.

               (41)

               În conformitate cu articolul 32 alineatul (1) din Regulamentul INN, Comisia ar trebui să transmită Republicii Sierra Leone o notificare cu privire la posibilitatea de a fi identificată ca țară terță necooperantă. De asemenea, Comisia ar trebui să întreprindă toate demersurile prevăzute la articolul 32 din Regulamentul INN în ceea ce privește Sierra Leone. În interesul unei bune administrări, ar trebui să se stabilească un termen în care această țară să poată răspunde în scris la notificare și să rectifice situația.

               (42)

               În afară de aceasta, ar trebui să se precizeze faptul că notificarea adresată statului Sierra Leone cu privire la posibilitatea de a fi identificat ca țară pe care Comisia o consideră necooperantă în sensul prezentei decizii nu exclude și nici nu conduce automat la vreo acțiune ulterioară întreprinsă de Comisie sau de Consiliu în vederea identificării și stabilirii unei liste a țărilor necooperante,

         DECIDE:
   Articol unic
   Republicii Sierra Leone i se notifică posibilitatea de a fi identificată de Comisie ca țară terță necooperantă în ceea ce privește combaterea pescuitului ilegal, nedeclarat și nereglementat.

      Adoptată la Bruxelles, 21 aprilie 2016.

            Pentru Comisie

         Karmenu VELLA

            Membru al Comisiei

      (1)  JO L 286, 29.10.2008, p. 1.

      (2)  ORGP competente sunt CCAMLR, SEAFO, GFCM, NEAFC, NAFO și IOTC.. Informații care pot fi consultate pe site-ul: http://eur-lex.europa.eu/legal-content/EN/TXT/?uri=uriserv:OJ.L_.2015.199.01.0012.01.ENG

      (3)  A se vedea partea B din anexa la Regulamentul (UE) nr. 468/2010.

      (4)  Decretul privind gestionarea și dezvoltarea pescuitului din 1994 și Regulamentele privind pescuitul din 1995.

      (5)  Informații care pot fi consultate pe site-ul: http://hdr.undp.org/sites/default/files/2015_human_development_report_1.pdf


title: Decizia 2007/791/PESC a Consiliului din 4 decembrie 2007 de punere în aplicare a Acțiunii comune 2007/749/PESC privind Misiunea de poliție a Uniunii Europene (MPUE) în Bosnia și Herțegovina (BiH)

text:
               5.12.2007

               RO

               Jurnalul Oficial al Uniunii Europene

               L 317/83

      DECIZIA 2007/791/PESC A CONSILIULUI

   din 4 decembrie 2007
   de punere în aplicare a Acțiunii comune 2007/749/PESC privind Misiunea de poliție a Uniunii Europene (MPUE) în Bosnia și Herțegovina (BiH)
   CONSILIUL UNIUNII EUROPENE,
   având în vedere Acțiunea comună 2007/749/PESC a Consiliului din 19 noiembrie 2007 privind Misiunea de poliție a Uniunii Europene (MPUE) în Bosnia și Herțegovina (BiH) (1), în special articolul 12 alineatul (1), coroborat cu articolul 23 alineatul (2) a doua liniuță din Tratatul privind Uniunea Europeană,
   întrucât:

               (1)

               La 19 noiembrie 2007, Consiliul a adoptat Acțiunea comună 2007/749/PESC prin care se stabilește că MPUE urmează să fie continuată până la 31 decembrie 2009. Valoarea de referință financiară pentru 2008 și 2009 urmează să fie stabilită anual.

               (2)

               Mandatul MPUE urmează să fie pus în aplicare în contextul unei situații care se poate deteriora și care ar putea aduce atingere obiectivelor politicii externe și de securitate comune, astfel cum este prevăzută la articolul 11 din tratat,

         DECIDE:
   Articolul 1
   (1)   Valoarea de referință financiară destinată acoperirii cheltuielilor aferente punerii în aplicare a Acțiunii comune 2007/749/PESC este de 14 800 000 EUR pentru 2008.
   (2)   Cheltuielile finanțate din suma menționată la alineatul (1) sunt gestionate în conformitate cu procedurile și normele aplicabile bugetului general al Uniunii Europene, cu excepția faptului că nicio prefinanțare nu rămâne proprietatea Comunității.
   Articolul 2
   Prezenta decizie produce efecte de la data adoptării.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 4 decembrie 2007.

            Pentru Consiliu

            Președintele

         F. TEIXEIRA DOS SANTOS

      (1)  JO L 303, 21.11.2007, p. 40.


title: 2012/153/UE: Decizia Băncii Centrale Europene din 5 martie 2012 privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă (BCE/2012/3)

text:
               16.3.2012

               RO

               Jurnalul Oficial al Uniunii Europene

               L 77/19

         DECIZIA BĂNCII CENTRALE EUROPENE
   din 5 martie 2012
   privind eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă
   (BCE/2012/3)
   (2012/153/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 12.1 și 18, precum și articolul 34.1 a doua liniuță,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1), în special secțiunile 1.6, 6.3.1 și 6.3.2 din anexa I la aceasta,
   întrucât:

               (1)

               În contextul circumstanțelor excepționale preponderente pe piețele financiare și al perturbării evaluării normale de către piețe a titlurilor de valoare emise sau garantate de Republica Elenă, Consiliul guvernatorilor a adoptat Decizia BCE/2010/3 din 6 mai 2010 privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul elen (2). Această decizie a suspendat temporar cerințele minime prevăzute de Eurosistem referitoare la pragurile de calitate a creditelor, astfel cum sunt prevăzute de normele privind Mecanismul Eurosistemului de evaluare a creditelor pentru anumite active tranzacționabile din secțiunea 6.3.2 din anexa I la Orientarea BCE/2011/14. Decizia BCE/2012/2 (3) a abrogat Decizia BCE/2010/3 din cauza impactului negativ asupra ratingurilor de credit alocate unor astfel de titluri de creanță pe care l-a avut lansarea ofertei de preschimbare a datoriei în contextul implicării sectorului privat, ofertă adresată deținătorilor de titlurilor de creanță tranzacționabile emise sau garantate de guvernul elen.

               (2)

               La 21 iulie 2011, șefii de stat sau de guvern din zona euro și instituțiile Uniunii Europene au anunțat măsuri menite să stabilizeze finanțele publice elene, măsuri care au inclus angajamentul acestora de a asigura o îmbunătățire a calității colateralului care să susțină calitatea titlurilor de creanță tranzacționabile emise sau garantate de Republica Elenă. Consiliul guvernatorilor a decis că această îmbunătățire a calității colateralului trebuie asigurată de Republica Elenă în beneficiul băncilor centrale naționale (BCN).

               (3)

               Consiliul guvernatorilor a decis că pragul de calitate a creditului din Eurosistem ar trebui suspendat în ceea ce privește titlurile de creanță tranzacționabile emise sau garantate pe deplin de Republica Elenă și care intră în sfera de aplicare a măsurii de îmbunătățire a calității colateralului,

         ADOPTĂ PREZENTA DECIZIE:
   Articolul 1
   Eligibilitatea titlurilor de creanță tranzacționabile emise sau garantate pe deplin de Republica Elenă în contextul ofertei de preschimbare a datoriei lansate de Republica Elenă
   (1)   Utilizarea drept colateral pentru operațiunile de creditare din Eurosistem a titlurilor de creanță tranzacționabile emise sau garantate pe deplin de Republica Elenă și care nu îndeplinesc cerințele minime prevăzute de Eurosistem referitoare la pragurile de calitate a creditelor, astfel cum sunt prevăzute de normele privind Mecanismul Eurosistemului de evaluare a creditelor pentru activele tranzacționabile din secțiunea 6.3.2 din anexa I la Orientarea BCE/2011/14, dar îndeplinesc în schimb celelalte cerințe privind eligibilitatea prevăzute de anexa I la Orientarea BCE/2011/14, este supusă condiției de asigurare de către Republica Elenă pentru BCN a unei îmbunătățiri a calității colateralului sub forma unui program de răscumpărare.
   (2)   Titlurile de creanță tranzacționabile prevăzute la alineatul (1) rămân eligibile pe durata aplicării măsurii de îmbunătățire a calității colateralului.
   Articolul 2
   Intrare în vigoare
   Prezenta decizie intră în vigoare la 8 martie 2012.

      Adoptată la Frankfurt pe Main, 5 martie 2012.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 117, 11.5.2010, p. 102.

      (3)  JO L 59, 1.3.2012, p. 36.


title: Decizia Consiliului din 30 martie 2004 privind încheierea Acordului dintre Comunitatea Europeană și Republica India privind cooperarea vamală și asistența administrativă reciprocă în domeniul vamal

text:
Anunţ juridic important

|

32004D0633

Jurnalul Oficial L 304 , 30/09/2004 p. 0024 - 0024 Jurnalul Oficial L 304 , 30/09/2004 p. 0003 - 0003 ediţie specială în limba cehă capitol 11 volum 51 p. 294  - 301 ediţie specială în limba estonă capitol 11 volum 51 p. 294  - 301 ediţie specială în limba maghiară capitol 11 volum 51 p. 294  - 301 ediţie specială în limba lituaniană capitol 11 volum 51 p. 294  - 301 LV.ES capitol 11 volum 51 p. 294  - 301 MT.ES capitol 11 volum 51 p. 294  - 301 PL.ES capitol 11 volum 51 p. 294  - 301 SK.ES capitol 11 volum 51 p. 294  - 301 ediţie specială în limba slovenă capitol 11 volum 51 p. 294  - 301

		20040330Decizia Consiliuluidin 30 martie 2004privind încheierea Acordului dintre Comunitatea Europeană și Republica India privind cooperarea vamală și asistența administrativă reciprocă în domeniul vamal(2004/633/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 27 și 28 ianuarie 2003 Consiliul a autorizat Comisia să negocieze, în numele Comunității, acordul la care se referă prezenta decizie.(2) Acordul ar trebui aprobat,DECIDE:Articolul 1Acordul dintre Comunitatea Europeană și India privind cooperarea vamală și asistența administrativă reciprocă în domeniul vamal se aprobă în numele Comunității.Textul acordului se anexează la prezenta decizie.Articolul 2Comisia, asistată de reprezentanți ai statelor membre, reprezintă Comunitatea în cadrul Comitetului mixt de cooperare vamală înființat în conformitate cu articolul 21 din acord.Articolul 3Președintele Consiliului este autorizat să numească persoana(le) împuternicită(e) să semneze acordul prin care Comunitatea își asumă obligații.Articolul 4Președintele Consiliului face notificarea prevăzută la articolul 22 din acord în numele Comunității [1].Adoptată la Bruxelles, 30 martie 2004.Pentru ConsiliuPreședinteleM. McDowell[1] Data intrării în vigoare a acordului se publică în Jurnalul Oficial al Uniunii Europene de Secretariatul General al Consiliului.--------------------------------------------------


title: Decizia Consiliului din 17 mai 1994 cu privire la încheierea unui Acord sub forma unui schimb de scrisori între Comunitatea Europeană și Republica Chile privind importurile de mere și pere în Comunitate

text:
               11/Volumul 09

               RO

               Jurnalul Ofícial al Uniunii Europene

               255

         31994D0294

               L 130/35

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 17 mai 1994
   cu privire la încheierea unui Acord sub forma unui schimb de scrisori între Comunitatea Europeană și Republica Chile privind importurile de mere și pere în Comunitate
   (94/294/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 113 coroborat cu articolul 228 alineatul (2) prima teză, precum și articolul 28 din Regulamentul (CEE) nr. 1035/72 al Consiliului din 18 mai 1972 privind organizarea comună a pieței fructelor și legumelor (1),
   având în vedere recomandarea Comisiei,
   întrucât Republica Chile a introdus o acțiune în cadrul GATT ca urmare a aplicării de către Comunitatea Europeană a măsurilor tarifare sub formă de drepturi compensatorii la importurile de mere, în aplicarea articolelor 24, 25 și 26 din Regulamentul (CEE) nr. 1035/72 al Consiliului;
   întrucât Comunitatea și Chile au început discuții urmărind rezolvarea acestei chestiuni, precum și a altora legate de încheierea Rundei Uruguay din cadrul GATT;
   întrucât aceste discuții au condus la un acord sub forma unui schimb de scrisori; întrucât este în interesul Comunității să aprobe acordul amintit,
   DECIDE:
   Articolul 1
   Acordul sub forma unui schimb de scrisori dintre Comunitatea Europeană și Republica Chile privind importurile de mere și pere în Comunitate se aprobă în numele Comunității.
   Textul acordului se atașează la prezenta decizie.
   Articolul 2
   Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
   Articolul 3
   Prezenta decizie se publică în Jurnalul Oficial al Comunităților Europene.

      Adoptată la Bruxelles, 17 mai 1994.

            Pentru Consiliu

            Președintele

         Th. PANGALOS

      (1)  JO L 118, 20.5.1972, p. 1. Regulament, astfel cum a fost modificat ultima dată prin Regulamentul (CE) nr. 3669/93 (JO L 338, 31.12.1993, p. 26).


title: Decizia Consiliului din 29 aprilie 2004 privind încheierea de către Comunitatea Europeană a Protocolului de aderare a Comunității Europene la Organizația europeană pentru siguranța navigației aeriene

text:
170                   RO                                Jurnalul Oficial al Uniunii Europene                                           07/vol. 14

32004D0636

30.9.2004                                         JURNALUL OFICIAL AL UNIUNII EUROPENE                                                 L 304/209

                                                    DECIZIA CONSILIULUI
                                                      din 29 aprilie 2004
             privind încheierea de către Comunitatea Europeană a Protocolului de aderare a Comunității Europene la
                                    Organizația europeană pentru siguranța navigației aeriene

                                                                     (2004/636/CE)

CONSILIUL UNIUNII EUROPENE,                                                          membre care sunt membre ale Eurocontrol ar trebui să
                                                                                ratifice simultan protocolul și convenția revizuită, în scopul
având în vedere Tratatul de instituire a Comunității Europene, în                    asigurării aplicării complete și uniforme a dispozițiilor
special articolul 80 alineatul (2), coroborat cu articolul 300 aline-                acesteia în Comunitate.
atul (2) primul paragraf prima teză și cu articolul 300 alineatul (3)
paragraful al doilea,                                                         (6)    Protocolul ar trebui aprobat,
având în vedere propunerea Comisiei,
având în vedere avizul conform al Parlamentului European (1),                 DECIDE:

întrucât:                                                                                Articolul 1
(1)    Aglomerarea spațiului aerian și iminenta punere în aplicare            În numele Comunității, se aprobă protocolul de aderare a
       a Cerului unic european necesită adoptarea de măsuri                   Comunității Europene la Organizația europeană pentru siguranța
       urgente la nivel comunitar și în cadrul Organizației euro-             navigației aeriene. Textul protocolului se anexează la prezenta
       pene pentru siguranța navigației aeriene (Eurocontrol).                decizie.
(2)    Comunitatea dispune de competență exclusivă sau
       partajată cu statele membre în anumite domenii reglemen-                                           Articolul 2
       tate de Convenția internațională Eurocontrol privind                   Prin prezenta, președintele Consiliului este autorizat să desemneze
       cooperarea pentru siguranța navigației aeriene din                     persoana sau persoanele împuternicite să depună instrumentul de
       13 decembrie 1960, cu diversele sale modificări și conso-              ratificare pe lângă guvernul Regatului Belgiei în numele
       lidată prin protocolul prezentat spre semnare la 27 iunie              Comunității, în conformitate cu articolul 9 alineatul (2) din
       1997 (convenția revizuită). Aderarea Comunității la                    protocol, împreună cu declarația de competență anexată la
       Eurocontrol în scopul exercitării acestei competențe este              prezenta decizie.
       permisă în conformitate cu articolul 40 din Convenția revi-
       zuită.                                                                 Instrumentul de ratificare a protocolului de către Comunitate se
                                                                              depune simultan cu instrumentele de ratificare a protocolului și a
(3)    Comisia a negociat cu părțile contractante la Eurocontrol,             convenției revizuite de către toate statele membre.
       în numele Comunității, un protocol de aderare a Comuni-
       tății Europene la Eurocontrol (protocolul).
                                                                              Adoptată la Luxemburg, 29 aprilie 2004.
(4)    Protocolul a fost semnat la Bruxelles la 8 octombrie 2002,
       în numele Comunității, sub rezerva încheierii sale.                                                       Pentru Consiliu

(5)    În conformitate cu obligațiile de cooperare reciproce dintre                                                Președintele
       Comunitate și statele membre, Comunitatea și statele                                                      M. McDOWELL

(1) Aviz emis la 20 aprilie 2004 (nepublicat în Jurnalul Oficial).


title: 2011/724/: Decizia Parlamentului European și a Consiliului din 25 octombrie 2011 privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/003 DE/Arnsberg și Düsseldorf automotive din Germania)

text:
               8.11.2011

               RO

               Jurnalul Oficial al Uniunii Europene

               L 289/30

         DECIZIA PARLAMENTULUI EUROPEAN ȘI A CONSILIULUI
   din 25 octombrie 2011
   privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2011/003 DE/Arnsberg și Düsseldorf automotive din Germania)
   (2011/724/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a modificărilor majore din structura comerțului mondial cauzate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând de la 1 mai 2009 pentru a include acordarea de sprijin lucrătorilor disponibilizați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 9 februarie 2011, Germania a prezentat o cerere de mobilizare a FEG cu privire la disponibilizările din cinci întreprinderi a căror activitate se încadrează în NACE revizuirea 2 diviziunea 29 („Fabricarea autovehiculelor, remorcilor și semiremorcilor”), situate în regiunile NUTS II Arnsberg (DEA5) și Düsseldorf (DEA1), și a completat-o prin informații suplimentare valabile pentru perioada până la 28 aprilie 2011. Cererea îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 4 347 868 EUR.

               (5)

               Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Germania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2011, se mobilizează Fondul european de ajustare la globalizare prin alocarea sumei de 4 347 868 EUR sub formă de alocări de angajament și alocări de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 25 octombrie 2011.

            Pentru Parlamentul European

            Președintele

         J. BUZEK

            Pentru Consiliu

            Președintele

         M. DOWGIELEWICZ

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Comisiei din 4 aprilie 2006 de modificare a Deciziei 92/452/CEE privind echipele de recoltare și de producere de embrioni în Statele Unite ale Americii [notificată cu numărul C(2006) 1248]Text cu relevanță pentru SEE.

text:
Anunţ juridic important

|

32006D0270

Official Journal L 099 , 07/04/2006 P. 0027 - 0028 Official Journal L 118 , 08/05/2007 P. 0574 - 0575

		20060404Decizia Comisieidin 4 aprilie 2006de modificare a Deciziei 92/452/CEE privind echipele de recoltare și de producere de embrioni în Statele Unite ale Americii[notificată cu numărul C(2006) 1248](Text cu relevanță pentru SEE)(2006/270/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/556/CEE a Consiliului din 25 septembrie 1989 de stabilire a condițiilor de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe [1], în special articolul 8 alineatul (1),întrucât:(1) Decizia 92/452/CEE a Comisiei din 30 iulie 1992 privind stabilirea listei echipelor de recoltare de embrioni autorizate, în țările terțe, pentru exportul de embrioni de animale din specia bovină spre Comunitate [2] prevede că statele membre nu pot importa embrioni proveniți din țări terțe decât în cazul în care acești embrioni au fost recoltați, tratați și depozitați de echipe de colectare de embrioni care figurează în lista anexată la decizia menționată anterior.(2) Statele Unite ale Americii au solicitat să se aducă modificări la această listă în ceea ce le privește.(3) Statele Unite ale Americii au furnizat garanții privind respectarea normelor corespunzătoare prevăzute de Directiva 89/556/CEE, iar echipele de recoltare în cauză au fost autorizate în mod oficial pentru exporturile spre Comunitate de către serviciile veterinare competente din această țară.(4) Prin urmare, Decizia 92/452/CEE trebuie modificată în consecință.(5) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Anexa la Decizia 92/452/CEE se modifică în conformitate cu anexa la prezenta decizie.Articolul 2Prezenta decizie se aplică de la 10 aprilie 2006.Articolul 3Prezenta decizie se adresează statelor membre.Adoptată la Bruxelles, 4 aprilie 2006.Pentru ComisieMarkos KyprianouMembru al Comisiei[1] JO L 302, 19.10.1989, p. 1. Directivă, astfel cum a fost modificată ultima dată prin Decizia 2006/60/CE (JO L 31, 3.2.2006, p. 24).[2] JO L 250, 29.8.1992, p. 40. Decizie, astfel cum a fost modificată ultima dată prin Decizia 2006/85/CE (JO L 40, 11.2.2006, p. 24).--------------------------------------------------20060404ANEXĂAnexa la Decizia 92/452/CEE se modifică după cum urmează:(a) următorul rând se elimină de pe lista echipelor de recoltare de embrioni pentru Statele Unite ale Americii:"US | | 98ID103 E1127 | | Pat Richards, DVM 1215 F 2000 S Bliss, ID | Dr Pat Richards" |(b) se inserează următorul rând pentru Statele Unite ale Americii:"US | | 05IA120 E608 | 05IA120 IVF | Trans Ova Genetics 2938 380th St Sioux Center, IA 51250 | Dr Jon Schmidt" |(c) rândul corespunzător echipei de recoltare de embrioni nr. 91IA029 pentru Statele Unite ale Americii se înlocuiește cu următorul rând:"US | | 91IA029 E544 | | Westwood Embryo Services 1760 Dakota Ave Waverly, IA 50677 | Dr James West" |(d) rândul corespunzător echipei de recoltare de embrioni nr. 96CO084 pentru Statele Unite ale Americii se înlocuiește cu următorul rând:"US | | 96CO084 E964 | | Genetics West 17890 Weld County Road 5 Berthoud, CO 80513 | Dr Thomas L. Rea" |--------------------------------------------------


title: 2007/704/CE: Decizia Comisiei din 30 octombrie 2007 de abrogare a Deciziei 2001/602/CE privind acceptarea angajamentelor oferite în cadrul procedurii antidumping referitoare la importurile anumitor cabluri din fier sau oțel originare din Republica Cehă, Republica Coreea, Malaysia, Rusia, Thailanda și Turcia

text:
               31.10.2007

               RO

               Jurnalul Oficial al Uniunii Europene

               L 285/52

      DECIZIA COMISIEI

   din 30 octombrie 2007
   de abrogare a Deciziei 2001/602/CE privind acceptarea angajamentelor oferite în cadrul procedurii antidumping referitoare la importurile anumitor cabluri din fier sau oțel originare din Republica Cehă, Republica Coreea, Malaysia, Rusia, Thailanda și Turcia
   (2007/704/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) denumit în continuare „regulament de bază”), în special articolele 8 și 9,
   după consultarea Comitetului consultativ,
   întrucât:
   A.   MĂSURI EXISTENTE

               (1)

               Consiliul, prin Regulamentul (CE) nr. 1601/2001 (2), a impus o taxă antidumping definitivă asupra importurilor anumitor cabluri din fier sau oțel originare din Republica Cehă, Rusia, Thailanda și Turcia (denumite în continuare „produsul în cauză”).

               (2)

               Prin Decizia 2001/602/CE (3), Comisia a acceptat angajamentele privind prețurile oferite de Open Joint Stock Company Cherepovetsky Staleprokatny Zavod din Rusia („ChSPZ”) și Usha Siam Steel Ind. Public Company Ltd din Thailanda („Usha Siam”).

               (3)

               La 10 august 2004, Comisia a lansat o reexaminare intermediară parțială a Regulamentului (CE) nr. 1601/2001 în conformitate cu articolul 11 alineatul (3) din regulamentul de bază, al cărei obiect s-a limitat la examinarea dumpingului în ceea ce privește ChSPZ și un alt producător rus (4).

               (4)

               Astfel cum se explică într-un aviz publicat în Jurnalul Oficial al Uniunii Europene
                   (5), denumirea ChSPZ a fost schimbată în Closed Joint Stock Company Severstal-Metiz, cu aplicare de la 1 ianuarie 2006.

               (5)

               La 3 august 2006, Comisia a lansat o reexaminare în temeiul expirării măsurilor instituite prin Regulamentul (CE) nr. 1601/2001 al Consiliului (6).

               (6)

               La 22 martie 2007 (7), Comisia a lansat o reexaminare intermediară parțială a Regulamentului (CE) nr. 1601/2001, al cărei obiect s-a limitat la examinarea dumpingului în ceea ce privește Usha Siam.

               (7)

               Toate cele trei anchete au fost încheiate prin Regulamentul (CE) nr. 1279/2007 al Consiliului (8) care a impus, aducând anumite modificări în ceea ce privește nivelul taxelor, măsuri pentru Rusia și a abrogat măsurile privind Thailanda și Turcia.

         B.   RETRAGEREA ACCEPTULUI PENTRU ANGAJAMENTUL DIN PARTEA CLOSED JOINT STOCK COMPANY SEVERTAL-METIZ DIN RUSIA

               (8)

               Astfel cum se prevede la considerentele 199-203 din Regulamentul (CE) nr. 1279/2007 și în urma consultării tuturor părților interesate, angajamentul în forma lui actuală, făcut de Closed Joint Stock Company Severstal-Metiz, nu este adecvat pentru a contracara efectul prejudiciabil al dumpingului, întrucât prezintă dificultăți considerabile privind monitorizarea și punerea în aplicare.

               (9)

               Reexaminarea intermediară a arătat că de la acceptarea angajamentului din 2001 gama de produse a SSM s-a schimbat semnificativ.

               (10)

               Angajamentul a clasificat cablurile din sârmă de oțel produse de aceștia într-un număr considerabil de tipuri de produse, în cadrul fiecărui tip existând variații mari de preț. Ancheta privind reexaminarea măsurilor a confirmat că societatea a întâmpinat probleme serioase în clasificarea adecvată a diferitelor tipuri de produse, în conformitate cu termenii angajamentului. Acest fapt s-a datorat în parte limitărilor sistemului contabil care nu le permitea să distingă în mod adecvat între diferitele tipuri de produse din cabluri din sârmă de oțel. Probleme similare au fost identificate deja pe durata monitorizării angajamentului și au condus la transmiterea unei scrisori de avertizare.

               (11)

               Prin urmare, s-a concluzionat că, în forma sa actuală, angajamentul nu mai este viabil.

               (12)

               Pe această bază și în conformitate cu clauzele aferente din angajament, care autorizează Comisia să retragă în mod unilateral acceptul pentru angajament, Comisia a decis să retragă acest accept.

               (13)

               Comisia a informat autoritățile ruse și pe producătorul exportator rus în cauză că a propus retragerea acceptului pentru angajamentul existent. Părților interesate li s-a acordat ocazia de a-și exprima opiniile.

         C.   RETRAGEREA ACCEPTULUI PENTRU ANGAJAMENTUL DIN PARTEA USHA SIAM STEEL IND. PUBLIC COMPANY LTD DIN THAILANDA

               (14)

               În temeiul observațiilor privind Thailanda și astfel cum se prevede la considerentul 209 din Regulamentul (CE) nr. 1279/2007, se abrogă măsurile antidumping împotriva importurilor produsului în cauză originare din această țară.

               (15)

               Prin urmare, angajamentul oferit de Usha Siam se abrogă.

         D.   ABROGAREA DECIZIEI 2001/602/CE

               (16)

               În temeiul considerentelor de mai sus, se abrogă Decizia 2001/602/CE de acceptare a angajamentelor din partea celor două societăți menționate anterior,

         DECIDE:
   Articolul 1
   Decizia 2001/602/CE se abrogă.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 30 octombrie 2007.

            Pentru Comisie

         Peter MANDELSON

            Membru al Comisiei

      (1)  JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).

      (2)  JO L 211, 4.8.2001, p. 1. Regulament modificat ultima dată prin Regulamentul (CE) nr. 564/2005 (JO L 97, 15.4.2005, p. 1).

      (3)  JO L 211, 4.8.2001, p. 47.

      (4)  JO C 202, 10.8.2004, p. 12.

      (5)  JO C 51, 1.3.2006, p. 2.

      (6)  JO C 181, 3.8.2006, p. 15.

      (7)  JO C 66, 22.3.2007, p. 14.

      (8)  A se vedea pagina 1 din prezentul Jurnal Oficial.


title: 2013/286/UE: Decizia Consiliului din 17 mai 2013 privind desemnarea Capitalei europene a culturii pentru anul 2017 în Danemarca și în Cipru, precum și a Capitalei europene a culturii pentru anul 2018 în Malta

text:
               14.6.2013

               RO

               Jurnalul Oficial al Uniunii Europene

               L 162/9

         DECIZIA CONSILIULUI
   din 17 mai 2013
   privind desemnarea Capitalei europene a culturii pentru anul 2017 în Danemarca și în Cipru, precum și a Capitalei europene a culturii pentru anul 2018 în Malta
   (2013/286/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia nr. 1622/2006/CE a Parlamentului European și a Consiliului din 24 octombrie 2006 de stabilire a unei acțiuni comunitare în favoarea evenimentului „Capitala europeană a culturii” pentru anii 2007-2019 (1), în special articolul 9 alineatul (3),
   având în vedere recomandarea Comisiei Europene,
   având în vedere rapoartele comitetului de selecție din septembrie 2012 privind procesul de selecție a Capitalelor europene ale culturii în Danemarca și Cipru,
   având în vedere raportul comitetului de selecție din noiembrie 2012 privind procesul de selecție a Capitalei europene a culturii în Malta,
   întrucât:
   criteriile menționate la articolul 4 din Decizia nr. 1622/2006/CE sunt întrunite pe deplin,
   ADOPTĂ PREZENTA DECIZIE:
   Articolul 1
   Orașele Aarhus și Paphos sunt desemnate „Capitale europene ale culturii 2017” în Danemarca și, respectiv, în Cipru.
   Orașul Valletta este desemnat „Capitală europeană a culturii 2018” în Malta.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 17 mai 2013.

            Pentru Consiliu

            Președintele

         R. QUINN

      (1)  JO L 304, 3.11.2006, p. 1.